sumalatha 172 Views
National Sports Awards 2019
న్యూఢిల్లీ:  క్రీడల్లో అత్యుత్తమ ప్రతిభ కనబర్చిన క్రీడాకారులకు జాతీయ క్రీడా పురస్కారాలను అందజేస్తున్న సంగతి తెలిసిందే. భారత హాకీ దిగ్గజం ధ్యాన్‌చంద్ జయంతి సందర్భంగా 2019 సంవత్సరానికి గానూ కేంద్ర ప్రభుత్వం జాతీయ క్రీడా పురస్కారాలు ప్రదానం చేసింది. ఢిల్లీలోని రాష్ట్రపతి భవన్‌లో ఈ కార్యక్రమం ఘనంగా జరిగింది. జాతీయ క్రీడా పురస్కారాలకు ఎంపికైన క్రీడాకారులకు రాష్ట్రపతి రామ్‌నాథ్ కోవింద్ అవార్డులను అందజేశారు.
ఈ కార్యక్రమంలో పారా అథ్లెట్ దీపా మాలిక్ భారత అత్యున్నత క్రీడా పురస్కారం ‘రాజీవ్ ఖేల్ రత్న’ అవార్డు అందుకున్నారు. ఆసియన్ గేమ్స్‌లో గోల్డ్ మెడల్ సాధించిన స్వప్నా బర్మాన్, మిర్జా, బ్యాడ్మింటన్ క్రీడాకారుడు సాయి ప్రణీత్ ‘అర్జున అవార్డు ‘ అందుకున్నారు. కాగా, అర్జున అవార్డుకు ఎంపికైన టీమిండియా ఆల్‌రౌండర్ రవీంద్ర జడేజా ప్రస్తుతం విండీస్ పర్యటనలో ఉండటంతో ఈ కార్యక్రమానికి హాజరుకాలేదు. రాజీవ్ గాంధీ ఖేల్‌రత్న అవార్డుకి రూ.7.5లక్షలు, అర్జున అవార్డుకి రూ.5 లక్షలు ప్రైజ్‌మనీ ఇవ్వనున్నారు.
తాజా జాతీయ వార్తల కోసం క్లిక్‌ చేయండి :https://www.vaartha.com/news/national/